Is jy of iemand wat jy ken 'n vryskutwerker?
Gaan registreer jouself en kry eerste toegang tot nuwe projekte.
TalentWerf is ’n platform om vryskutwerkers en werksgeleenthede bymekaar te bring
TalentWerf is ’n inisiatief van Solidariteit Helpende Hand waar vryskutwerkers die geleentheid het om hulle werk ten toon te stel vir potensiële kliënte wat van hulle talente wil gebruik maak. Projekte wat ter sprake is sluit onder andere boekhoudienste, navorsing, skryfwerk, bemarking, grafiese ontwerp en selfs webwerfontwikkeling. Die eerste projekte sal vanaf 23 Januarie 2017 aktief wees.
Helpende Hand besef die waarde van ŉ Afrikaanse werksoekportaal waar vryskutwerkers en werkgewers mekaar elektronies kan ontmoet. www.talentwerf.co.za, ŉ interaktiewe elektroniese platform, skep die geleentheid vir vryskutwerkers om hulle CV’s in Afrikaans te adverteer en self te kyk of daar projekte is waarvoor hulle aansoek kan doen.
Werkgewers word die geleentheid gebied om beskikbare projekte bekend te stel en ook self na die onderskeie kandidate te kyk as hulle aansoek doen om die projek te hanteer. Hierdie is ŉ gratis diens aan werksoekers en werkgewers en word die proses deur die onderskeie rolspelers self evalueer en bestuur.
*Solidariteit Helpende Hand is nie ŉ personeelplasing en werwingsagentskap nie en aanvaar nie verantwoordelikheid vir die keuring- en toekenningsprosesse nie.